[{"text_idx": "#000000", "text": "La nova silka vojo formos la trian komercan akson de la mondo"}, {"text_idx": "#000001", "text": "En la Universitato Nazarbayev c\u0302ina prezidanto Xi Jinping faris prelegon pri fortikigo de la amikeco inter diversaj popoloj, kaj pro tio la malnova silka vojo denove altiris la atenton de diversaj flankoj. Li diris, ke por konstrui pli intimajn ekonomiajn rilatojn inter diversaj landoj eu\u0306ropaj kaj aziaj, por pliprofundigi kunlaboradon, por plilarg\u0302igi la spacon por disvolvig\u0302o, C\u0302inio konstruos kune kun la koncernaj landoj ekonomian zonon lau\u0306 la iama silka vojo per modelo de kreiva kunlaboro, kaj iom post iom formig\u0302os vasta regiona kunlaboro."}, {"text_idx": "#000002", "text": "La nova silka vojo subite kaptis atenton de la tuta socio, kiu tiam rimarkis, ke la eu\u0306razia kontinento ankorau\u0306 havas sian c\u0302armon malgrau\u0306 g\u0302ia tre longa historio. Se oni malfermas la okulojn al la futuro, oni povas vidi, ke ekzistas la tria akso por internacia komerco lau\u0306 la silka vojo, krom tiuj ekzistantaj sur la atlantika kaj pacifika oceanoj. Estas atentinde, ke en la komercado de la tuta mondo nur tiu silka vojo estas surtera. Pro tio la nova silka vojo povos farig\u0302i akso de la surtera komerco de aparta terzono."}, {"text_idx": "#000003", "text": "Ekonomiaj centroj en Afriko lokig\u0302as lau\u0306 la marbordo pro la surmara ekspansio de okcidentaj landoj en la historio. Tiel ankau\u0306 estas en Ameriko, kies ekonomio multe dependas de la mara navigado. Nur inter Meza Azio kaj C\u0302inio disvolvig\u0302is surtera komerca reto. Bedau\u0306rinde tiu aspekto estis neglektita c\u0302u de C\u0302inio au\u0306 de la mondo, c\u0302ar ili blinde sekvis la okcidentajn teoriojn. Sed fakte C\u0302inio estas lando kaj lau\u0306mara kaj kontinenta, kaj estas klare, ke dum la sudorienta marbordo de C\u0302inio estas tau\u0306ga por la surmara komerco, g\u0302ia okcidenta regiono konvenas al la surtera. La du komerc-modeloj estas ambau\u0306 gravaj kaj devas esti praktikataj samtempe."}, {"text_idx": "#000004", "text": "Lau\u0306 la historio, la surtera komerco c\u0302iam ekzistis. Sed pro la kau\u0306zoj en la historio, delonge g\u0302i estis neglektita. Fakte, kompare kun la surmara komerco nuntempe prosperanta, la surtera komerco havas multe pli longan historion. G\u0302uste dank' al tiu c\u0302i komerco naskig\u0302is antikvaj civilizoj de la homaro, kaj pro g\u0302i verkig\u0302is la plej belaj c\u0302apitroj de la historio inter la oriento kaj la okcidento."}, {"text_idx": "#000006", "text": "Kiel solvi konflikton inter la surtera komerco kaj la surmara estas grava defio por C\u0302inio en longa perspektivo. Se la problemo estos bone traktita, la nova silkvojo povos farig\u0302i bona modelo por la tuta mondo, per rekonstruado de sistemo por disvolvig\u0302o."}, {"text_idx": "#000007", "text": "Kompreneble la komerca akso lau\u0306 la nova silka vojo ne facile formig\u0302os, c\u0302ar tio rilatas al intensa konkurado de diversaj flankoj en la mondo. Pro la geologia lokig\u0302o kaj la trajtoj de siaj enlandaj industrioj, C\u0302inio povos ludi certagrade gvidan rolon por konstrui la novan silkan vojon. Jen kelkaj c\u0302efaj kau\u0306zoj: Unue, la landoj sur la nova silka vojo posedas ric\u0302ajn resursojn de mineraloj au\u0306 petrolo, kaj C\u0302inio havas bezonon je tiuj resursoj; Due, la c\u0302ina ekonomio rapide kreskas en sinsekvaj jaroj, kaj altiras multe da investoj el aliaj landoj; Trie, C\u0302inio havas avantag\u0302on en produktaj industrioj kaj eksportas varojn, kiuj estas bezonataj en aliaj landoj sur la silka vojo; Kvare, C\u0302inio kiel lando ne miksig\u0302inta en la konfliktojn de c\u0302i tiu regiono kaj subtenanta pacon, estas facile akceptata de la mez-aziaj landoj, kiuj havas kompleksajn rilatojn inter si."}, {"text_idx": "#000008", "text": "Se C\u0302inio sukcesos akordigi siajn interesojn kun tiuj de la koncernaj landoj, ili c\u0302iuj povos profiti de la kreota tria akso de la monda komerco."}, {"text_idx": "#000009", "text": "Redaktoroj: Zhang Shuang kaj Zhang Xiaotong"}]